Document ID: 32004R1044

UREDBA KOMISIJE (ES) št. 1044/2004
z dne 27. maja 2004
v zvezi s ponudbami, predloženimi za izvoz ovsa v okviru natečaja, razpisanega v Uredbi (ES) št. 1814/2003
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita (1),
ob upoštevanju Uredbe Komisije (ES) št. 1501/95 z dne 29. junija 1995 o določitvi nekaterih podrobnih pravil za uporabo Uredbe Sveta (EGS) št. 1766/92 glede odobritve izvoznih nadomestil za žita in ukrepov, ki naj se sprejmejo v primeru motenj na trgu žit (2), in zlasti člena 4 Uredbe,
ob upoštevanju Uredbe Komisije (ES) št. 1814/2003 z dne 15. oktobra 2003 o posebnem intervencijskem ukrepu za žita na Finskem in Švedskem za gospodarsko leto 2003/2004 (3), in zlasti člen 9 Uredbe,
ob upoštevanju naslednjega:
(1)
V skladu z Uredbo Komisije (ES) št. 1814/2003 je bil razpisan natečaj za izvozno nadomestilo za oves, proizveden na Finskem in Švedskem in namenjen za izvoz iz Finske in Švedske v vse tretje države, razen v Bolgarijo, Romunijo, Estonijo, Poljsko, na Madžarsko, Ciper, Malto, v Latvijo, Litvo, Češko, Slovaško in Slovenijo.
(2)
Člen 9 Uredbe (ES) št. 1814/2003 predvideva, da lahko Komisija na podlagi predloženih ponudb v skladu s postopkom, predvidenim v členu 23 Uredbe (EGS) št. 1766/92, sklene, da ne sprejme nobene ponudbe.
(3)
Na podlagi kriterijev, določenih v členu 1 Uredbe (ES) št. 1501/95, ni treba določiti najvišjega nadomestila.
(4)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
V okviru natečaja za nadomestilo za izvoz ovsa, razpisanega v Uredbi (ES) št. 1814/2003, se med ponudbami, predloženimi od 21. do 27. maja 2004, ne izbere nobene ponudbe.
Člen 2
Ta uredba začne veljati 28. maja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. maja 2004

Labels: 3
18
17